BEGRUNDELSE

1. BAGGRUND FOR FORSLAGET

Forslaget tager sigte på at fjerne henvisninger til EU's zootekniske lovgivning i Rådets direktiv 89/608/EØF, 90/425/EØF og 91/496/EØF.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Der er ikke gennemført høringer af interesserede parter eller foretaget en konsekvensanalyse, idet de foreslåede ændringer er en direkte konsekvens af, at Kommissionen for nylig vedtog et forslag til Europa-Parlamentets og Rådets forordning om offentlig kontrol og andre officielle aktiviteter med henblik på anvendelsen af fødevare- og foderstoflovgivningen og reglerne for dyresundhed og dyrevelfærd, plantesundhed, planteformeringsmateriale og plantebeskyttelsesmidler og om ændring af forordning (EF) nr. 999/2001, (EF) nr. 1829/2003, (EF) nr. 1831/2003, (EF) nr. 1/2005, (EF) nr. 396/2005, (EF) nr. 834/2007, (EF) nr. 1099/2009, (EF) nr. 1069/2009, (EF) nr. 1107/2009, (EU) nr. 1151/2012 og [COM(2013) 327] [Office of Publications, please insert number of Regulation laying down provisions for the management of expenditure relating to the food chain, animal health and animal welfare, and relating to plant health and plant reproductive material] samt direktiv 98/58/EF, 1999/74/EF, 2007/43/EF, 2008/119/EF, 2008/120/EF og 2009/128/EF (forordningen om offentlig kontrol).

Den nævnte nye forordning skal ophæve Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes, samt direktiv 89/608/EØF, 90/425/EØF, 91/496/EØF og 97/78/EF. Desuden skal visse af bestemmelserne i forordning (EF) nr. 882/2004 og i nævnte direktiver indarbejdes i den nye forordning med de nødvendige tilpasninger. Det er imidlertid ikke hensigten, at forordningens anvendelsesområde skal omfatte avl af dyr.

Det var således nødvendigt at indføje bestemmelser om offentlig kontrol af avlsdyr i forslaget til Europa-Parlamentets og Rådets forordning om zootekniske og genealogiske betingelser for handel med og import fra tredjelande af avlsdyr og reproduktionsmateriale deraf.

De regler, der foreslås her, afspejler imidlertid bestemmelserne i Kommissionens forslag til en ny forordning om offentlig kontrol, som p.t. behandles i Europa-Parlamentet og Rådet. For at undgå uoverensstemmelser mellem de to tekster og for at sikre en harmoniseret tilgang til kontrol vil Kommissionen nøje følge udviklingen i drøftelserne om de to tekster, og den vil i rimelig tid fremsætte de nødvendige forslag med henblik på at sikre, at bestemmelserne om offentlig kontrol på det zootekniske område indarbejdes i den kommende forordning om offentlig kontrol.

3. JURIDISKE ASPEKTER AF FORSLAGET

Af hensyn til den retlige klarhed og sikkerhed er det, indtil direktiv 89/608/EØF, 90/425/EØF og 91/496/EØF ophæves ved den i betragtning 5 i nærværende direktiv nævnte forordning, nødvendigt at fjerne henvisningerne til "zooteknisk" i direktiv 89/608/EØF, 90/425/EØF og 91/496/EØF.

4. VIRKNINGER FOR BUDGETTET

Ingen.

2014/0033 (COD)

Forslag til

EUROPA-PARLAMENTETS OG RÅDETS DIREKTIV

om ændring af direktiv 89/608/EØF, 90/425/EØF og 91/496/EØF for så vidt angår henvisninger til zooteknisk lovgivning

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 42 og artikel 43, stk. 2,

under henvisning til forslag fra Europa-Kommissionen[1],

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg[2],

under henvisning til udtalelse fra Regionsudvalget[3],

efter den almindelige lovgivningsprocedure, og

ud fra følgende betragtninger:

(1) Ved Rådets direktiv 88/661/EØF af 19. december 1988 om zootekniske normer for avlssvin[4], Rådets direktiv 89/361/EØF af 30. maj 1989 om racerene avlsfår og -geder[5], Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr[6], Rådets direktiv 91/174/EØF af 25. marts 1991 om de zootekniske og genealogiske betingelser for handel med racerene dyr og om ændring af direktiv 77/504/EØF og 90/425/EØF[7], Rådets direktiv 94/28/EF af 23. juni 1994 om principperne for de zootekniske og genealogiske betingelser for import af dyr og deres sæd, æg og embryoner fra tredjelande og om ændring af direktiv 77/504/EØF om racerent aviskvæg[8] og Rådets direktiv 2009/157/EF af 30. november 2009 om racerent avlskvæg[9] er der fastlagt en EU-lovramme for avl af racerent/racerene avlskvæg, -svin, -får, -geder og -dyr af hestefamilien samt hybridavlssvin.

(2) Ved Rådets direktiv 89/608/EØF af 21. november 1989 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af de veterinære og zootekniske bestemmelser[10] er der fastsat visse minimumskrav vedrørende samarbejde og gensidig bistand mellem de kompetente myndigheder i medlemsstaterne.

(3) Af Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked[11] følger det blandt andet, at der skal foretages zooteknisk kontrol af avlsdyr og produkter bestemt til samhandel inden for Unionen.

(4) I henhold til artikel 9 i Rådets direktiv 94/28/EF gælder Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF[12] og Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet[13], for import til Unionen af henholdsvis avlsdyr og sæd, æg og embryoner deraf, som er omfattet af direktiv 88/661/EØF, 89/361/EØF, 90/427/EØF, 91/174/EØF og 2009/157/EF.

(5) Kommissionen vedtog for nylig et forslag til Europa-Parlamentets og Rådets forordning om offentlig kontrol og andre officielle aktiviteter med henblik på anvendelsen af fødevare- og foderstoflovgivningen og reglerne for dyresundhed og dyrevelfærd, plantesundhed, planteformeringsmateriale og plantebeskyttelsesmidler og om ændring af forordning (EF) nr. 999/2001, (EF) nr. 1829/2003, (EF) nr. 1831/2003, (EF) nr. 1/2005, (EF) nr. 396/2005, (EF) nr. 834/2007, (EF) nr. 1099/2009, (EF) nr. 1069/2009, (EF) nr. 1107/2009, (EU) nr. 1151/2012 og [COM(2013) 327] [Office of Publications, please insert number of Regulation laying down provisions for the management of expenditure relating to the food chain, animal health and animal welfare, and relating to plant health and plant reproductive material] samt direktiv 98/58/EF, 1999/74/EF, 2007/43/EF, 2008/119/EF, 2008/120/EF og 2009/128/EF (forordningen om offentlig kontrol)[14]. Den nye forordning skal ophæve Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes[15], samt direktiv 89/608/EØF, 90/425/EØF, 91/496/EØF og 97/78/EF. Desuden skal visse af bestemmelserne i forordning (EF) nr. 882/2004 og i nævnte direktiver indarbejdes i den nye forordning med de nødvendige tilpasninger. Det er imidlertid ikke hensigten, at forordningens anvendelsesområde skal omfatte avl af dyr.

(6) Kommissionen har også fremlagt et forslag for Europa-Parlamentet og Rådet til en Europa-Parlamentets og Rådets forordning om zootekniske og genealogiske betingelser for handel med og import til Unionen af avlsdyr og reproduktionsmateriale deraf[16].

(7) Med det formål at sikre en effektiv anvendelse af EU-bestemmelserne vedrørende zootekniske og genealogiske betingelser for handel med og import til Unionen af avlsdyr og reproduktionsmateriale deraf som fastsat i nævnte forordning indeholder sidstnævnte, med de nødvendige tilpasninger, bestemmelser om offentlig kontrol af avlsdyr og almindelige bestemmelser om administrativ bistand og samarbejde, som svarer til bestemmelserne i afsnit IV i Europa-Parlamentets og Rådets forordning (EF) nr. 882/2004.

(8) Af hensyn til den retlige klarhed og sikkerhed er det, indtil direktiv 89/608/EØF, 90/425/EØF, 91/496/EØF og 97/78/EF ophæves ved den i betragtning 5 i nærværende direktiv nævnte forordning, nødvendigt at fjerne henvisningerne til "zooteknisk" i direktiv 89/608/EØF, 90/425/EØF og 91/496/EØF, mens en sådan ændring ikke er påkrævet for direktiv 97/78/EF.

(9) Direktiv 89/608/EØF, 90/425/EØF og 91/496/EØF bør derfor ændres i overensstemmelse hermed.

(10) I henhold til den fælles politiske erklæring af 28. september 2011 fra medlemsstaterne og Kommissionen om forklarende dokumenter[17] har medlemsstaterne forpligtet sig til i tilfælde, hvor det er begrundet, at lade meddelelsen af gennemførelsesforanstaltninger ledsage af et eller flere dokumenter, der forklarer forholdet mellem et direktivs bestanddele og de tilsvarende dele i de nationale gennemførelsesinstrumenter. I forbindelse med dette direktiv finder lovgiver, at fremsendelse af sådanne dokumenter er berettiget —

VEDTAGET DETTE DIREKTIV:

Artikel 1 Ændring af direktiv 89/608/EØF

I direktiv 89/608/EØF foretages følgende ændringer:

1) I titlen udgår ordene "og zootekniske".

2) I artikel 1 udgår ordene "og zootekniske".

3) Artikel 2, stk. 1, andet led, udgår.

4) I artikel 4, stk. 1, første led, udgår ordene "eller zootekniske".

5) I artikel 5, stk. 1, udgår ordene "eller zootekniske".

6) I artikel 7 udgår ordene "eller zootekniske".

7) I artikel 8, stk. 2, hovedet, udgår ordene "eller zootekniske".

8) I artikel 8, stk. 2, litra b), udgår ordene "eller zootekniske".

9) I artikel 9, stk. 1, litra a), første led, udgår ordene "eller zootekniske".

10) I artikel 9, stk. 2, udgår ordene "eller zootekniske".

11) I artikel 10, stk. 1, hovedet, udgår ordene "eller zootekniske".

12) I artikel 10, stk. 3, udgår ordene "eller zootekniske".

13) I artikel 11, hovedet, udgår ordene "eller i Den Stående Zootekniske Komité".

14) I artikel 15, stk. 2, første afsnit, udgår ordene "eller zootekniske".

Artikel 2 Ændring af direktiv 90/425/EØF

I direktiv 90/425/EØF foretages følgende ændringer:

1) I titlen udgår ordene "og zooteknisk kontrol".

2) Artikel 1, stk. 2, udgår.

3) Artikel 2, nr. 2), udgår.

4) Artikel 3, stk. 1, litra d), andet afsnit, affattes således:

"Disse certifikater eller dokumenter, som udstedes af den embedsdyrlæge, der har ansvaret for oprindelsesbedriften, -centret eller -organet, skal ledsage dyrene og produkterne til deres bestemmelsessted."

5) I artikel 4 foretages følgende ændringer:

a) I stk. 1, litra a), udgår ordene "og zooteknik".

b) I stk. 3 ændres "veterinær- og zootekniklovgivningen" til "veterinærlovgivningen".

6) Artikel 19 udgår.

7) Bilag A, kapitel II, udgår.

Artikel 3 Ændring af direktiv 91/496/EØF

I artikel 12, stk. 5, i direktiv 91/495/EØF udgår ordene "og zootekniske".

Artikel 4 Gennemførelse

Medlemsstaterne sætter de nødvendige love og administrative bestemmelser i kraft for at efterkomme dette direktiv fra den første dag i den attende måned efter den i artikel 5 omhandlede dato. De tilsender straks Kommissionen disse love og bestemmelser.

Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 5 Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 6 Adressater

Dette direktiv er rettet til medlemsstaterne i overensstemmelse med traktaterne.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

[1] EUT C […] af […], s. […].

[2] EUT C […] af […], s. […].

[3] EUT C […] af […], s. […].

[4] EFT L 382 af 31.12.1988, s. 36.

[5] EFT L 153 af 6.6.1989, s. 30.

[6] EFT L 224 af 18.8.1990, s. 55.

[7] EFT L 85 af 5.4.1991, s. 37.

[8] EFT L 178 af 12.7.1994, s. 66.

[9] EUT L 323 af 10.12.2009, s. 1.

[10] EFT L 351 af 21.12.1989, s. 34.

[11] EFT L 224 af 18.8.1990, s. 29.

[12] EFT L 268 af 24.9.1991, s. 56.

[13] EFT L 24 af 30.1.1998, s. 9.

[14] COM(2013) 265.

[15] EUT L 165 af 30.4.2004, s. 1.

[16] COM(2014) 5.

[17] EUT C 369 af 17.12.2011, s. 14.